CELEX: 32019D0602
Language: sk
Date: 2019-04-11 00:00:00
Title: Vykonávacie rozhodnutie Komisie (EÚ) 2019/602 z 11. apríla 2019, ktorým sa mení príloha I k rozhodnutiu 2006/168/ES, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, z ktorých sa povoľuje dovoz embryí hovädzieho dobytka do Európskej únie [oznámené pod číslom C(2019) 2833] (Text s významom pre EHP)

12.4.2019   
               
               
                  SK
               
               
                  Úradný vestník Európskej únie
               
               
                  L 103/41
               
            
         VYKONÁVACIE ROZHODNUTIE KOMISIE (EÚ) 2019/602
         z 11. apríla 2019,
         ktorým sa mení príloha I k rozhodnutiu 2006/168/ES, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, z ktorých sa povoľuje dovoz embryí hovädzieho dobytka do Európskej únie
         
            
               [oznámené pod číslom C(2019) 2833]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (1), a najmä na jej článok 7 ods. 1 a článok 9 ods. 1 písm. b),
         keďže:
         
                     (1)
                  
                  
                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii (ďalej len „Zmluva o EÚ“). Európska rada 22. marca 2019 po dohode so Spojeným kráľovstvom prijala rozhodnutie (EÚ) 2019/476 (2), ktorým sa predlžuje lehota podľa článku 50 ods. 3 Zmluvy o EÚ. V súlade s uvedeným rozhodnutím sa v prípade, že Dolná snemovňa Spojeného kráľovstva najneskôr do 29. marca 2019 neschváli dohodu o vystúpení, lehota stanovená v článku 50 ods. 3 Zmluvy o EÚ predĺži do 12. apríla 2019. Keďže dohoda o vystúpení nebola schválená do 29. marca 2019, právo Únie sa od 13. apríla 2019 na Spojené kráľovstvo a v Spojenom kráľovstve (ďalej len „dátum vystúpenia“) prestane uplatňovať.
                  
               
                     (2)
                  
                  
                     V prílohe I k rozhodnutiu Komisie 2006/168/ES (3) sa stanovuje zoznam tretích krajín, z ktorých členské štáty majú povoliť dovoz embryí hovädzieho dobytka.
                  
               
                     (3)
                  
                  
                     Spojené kráľovstvo Veľkej Británie a Severného Írska poskytlo záruky potrebné na to, aby uvedená krajina a niektoré z jej závislých území Britskej koruny aj od dátumu vystúpenia spĺňali podmienky stanovené v rozhodnutí 2006/168/ES, pokiaľ ide o dovoz zásielok embryí hovädzieho dobytka do Únie, a to tak, že budú dodržiavať súlad s právnymi predpismi Únie počas počiatočného obdobia aspoň deviatich mesiacov.
                  
               
                     (4)
                  
                  
                     Vzhľadom na tieto osobitné záruky, ktoré poskytlo Spojené kráľovstvo Veľkej Británie a Severného Írska, a s cieľom zabrániť akémukoľvek zbytočnému narušeniu obchodu po dátume vystúpenia by sa Spojené kráľovstvo Veľkej Británie a Severného Írska a niektoré z jeho závislých území Britskej koruny mali zahrnúť do zoznamu tretích krajín stanoveného v prílohe I k rozhodnutiu 2006/168/ES, z ktorých je povolený dovoz embryí hovädzieho dobytka do Únie.
                  
               
                     (5)
                  
                  
                     Príloha I k rozhodnutiu 2006/168/ES by sa preto mala zodpovedajúcim spôsobom zmeniť.
                  
               
                     (6)
                  
                  
                     Toto rozhodnutie by sa malo uplatňovať od 13. apríla 2019 s výnimkou prípadu, že právo Únie sa bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume.
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha I k rozhodnutiu 2006/168/ES sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie sa uplatňuje od 13. apríla 2019.
            Ak sa však právo Únie bude na Spojené kráľovstvo Veľkej Británie a Severného Írska a v ňom naďalej uplatňovať aj v uvedenom dátume, toto rozhodnutie sa uplatňovať nebude.
         
         
            Článok 3
            Toto rozhodnutie je určené členským štátom.
         
         
            V Bruseli 11. apríla 2019
            
               
                  Za Komisiu
               
               Jyrki KATAINEN
               
                  podpredseda
               
            
         
         
            (1)  Ú. v. ES L 302, 19.10.1989, s. 1.
         
            (2)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).
         
            (3)  Rozhodnutie Komisie 2006/168/ES zo 4. januára 2006, ktorým sa stanovujú požiadavky na zdravie zvierat a veterinárnu certifikáciu pre dovoz embryí hovädzieho dobytka do Spoločenstva a zrušuje rozhodnutie 2005/217/ES (Ú. v. EÚ L 57, 28.2.2006, s. 19).
      
      
         
            PRÍLOHA
            Tabuľka uvedená v prílohe I k rozhodnutiu 2006/168/ES sa mení takto:
            
                        a)
                     
                     
                        Za položku týkajúcu sa Švajčiarska sa vkladajú tieto riadky:
                        
                                    „GB
                                 
                                 
                                    Spojené kráľovstvo Veľkej Británie a Severného Írska
                                 
                                 
                                    PRÍLOHA II
                                 
                                 
                                    PRÍLOHA III
                                 
                                 
                                    PRÍLOHA IV
                                 
                              
                                    GG
                                 
                                 
                                    Guernsey
                                 
                                 
                                    PRÍLOHA II
                                 
                                 
                                    PRÍLOHA III
                                 
                                 
                                    PRÍLOHA IV“
                                 
                              
                  
                        b)
                     
                     
                        Za položku týkajúcu sa Izraela sa vkladá tento riadok:
                        
                                    „JE
                                 
                                 
                                    Jersey
                                 
                                 
                                    PRÍLOHA II
                                 
                                 
                                    PRÍLOHA III
                                 
                                 
                                    PRÍLOHA IV“